ddrg/super_eurlex huggingface dataset:
Úradný vestník L 269 , 11/11/1995 S. 0007 - 0007



Nariadenie Komisie (ES) č. 2627/95 z 10. novembra 1995, ktorým sa mení a dopĺňa nariadenie (EHS) č. 2273/93 stanovujúce intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1863/95 [2], a najmä na jeho článok 5; keďže intervenčné centrá sú uvedené v prílohe k nariadeniu Komisie (EHS) č. 2273/93 [3], naposledy zmenenému a doplnenému nariadením (ES) č. 1307/95 [4]; keďže určité členské štáty požadujú zmenu a doplnenie uvedenej prílohy; keďže ich požiadavke by sa malo vyhovieť; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 2273/93 sa týmto mení a dopĺňa takto: 1. V "BUNDESREPUBLIK DEUTSCHLAND": - v "Land Baden-Württemberg" se vypúšťa intervenčné centrum Ilshofen pre pšenicu, jačmeň a žito; - v "Land Sachsen-Anhalt" sa vypúšťa intervenčné centrum Coswig pre žito, pridáva sa Rosslau ako intervenčné centrum pre pšenicu a žito a Vahldorf ako intervenčné centrum pre pšenicu, jačmeň a žito; - v "Land Nordrhein-Westfalen" sa vypúšťa intervenčné centrum Siegen pre pšenicu; - v "Land Bayern" sa vypúšťa intervenčné centrum Straubing pre žito a pridáva sa intervenčné centrum Neustadt/Saale pre žito. 2. V "ÖSTERREICH": - "Absdorf" sa označí ako "Absdorf-Hippersdorf"; - intervenčné centrum Geinberg sa vypúšťa pre jačmeň, stáva sa však intervenčným centrom pre pšenicu; - "Wien-Albern" sa označí ako "Wien"; - "Dobermannsdorf" sa označí ako "Palterndorf-Dobermannsdorf"; - "Untersiebenbrunn" sa označí ako "Siebenbrunn-Leopoldsdorf". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. novembra 1995 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 179, 29.7.1995, s. 1. [3] Ú. v. ES L 207, 18.8.1993, s. 1. [4] Ú. v. ES L 126, 9.6.1995, s. 19. --------------------------------------------------
Úradný vestník L 135 , 21/06/1995 S. 0004 - 0004



Nariadenie Komisie (ES) č. 1390/95 z 20. júna 1995, ktorou sa mení a dopĺňa nariadenie (ES) č. 671/95 o priradení osobitných referenčných množstiev určitým výrobcom mlieka a mliečnych výrobkov v Rakúsku a Fínsku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3950/92 z 28. decembra 1992, ktorým sa ustanovujú dodatočné poplatky v sektore mlieka a mliečnych výrobkov [1], naposledy zmenené a doplnené nariadením (ES) č. 630/95 [2], najmä na siedmy pododsek jeho článku 3 ods. 2, keďže nariadením (ES) č. 671/95 [3] sa stanovujú pravidlá prideľovania referenčných množstiev určitým výrobcom mlieka v Rakúsku a Fínsku; keďže na základe administratívnych ťažkostí v Rakúsku, za ktoré zainteresované strany nenesú žiadnu zodpovednosť, nebolo v niektorých prípadoch možné dodržať termín stanovený pre zasielanie žiadostí výrobcov; keďže je preto nutné zohľadniť túto skutočnosť a zmeniť príslušný termín; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Prvá a druhá zarážka článku 2 nariadenia (ES) č. 671/95 sa týmto nahrádza takto: "— do 1. mája predchádzajúceho dňu, v ktorý sa končí obdobie úplného alebo čiastočného prerušenia výroby, alebo do 30. júna 1995, ak sa obdobie končí v roku 1995, — do 30. júna 1995 pre žiadosti odoslané výrobcami, ktorí spĺňajú podmienky uvedené v článku 1 ods. 1 písm. c)." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júna 1995 Za Komisiu Franz Fischler člen Komisie [1] Ú. v. ES L 405, 31.12.1992, s. 1. [2] Ú. v. ES L 66, 24.3.1995, s. 11. [3] Ú. v. ES L 70, 30.3.1995, s. 2. --------------------------------------------------
Úradný vestník L 258 , 28/10/1995 S. 0048 - 0048



Nariadenie Komisie (ES) č. 2526/95 z 27. októbra 1995, ktorým sa mení a dopĺňa nariadenie Komisie (ES) č. 1439/95 ustanovujúce podrobné pravidlá uplatňovania nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3013/89 z 25. septembra 1989 o spoločnej organizácii trhu s ovčím a kozím mäsom [1], naposledy zmenené a doplnené nariadením (ES) č. 1265/95 [2], a najmä jeho články 9 (2) a 12 (4), keďže nariadenie Komisie (ES) č. 1439/95 z 26. júna 1995 ustanovujúce podrobné predpisy uplatňovania nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa [3], naposledy zmeneného a doplneného nariadením (ES) č. 2416/95 [4], vyžaduje predkladanie povolenia na vývoz výrobkov v sektore ovčieho a kozieho mäsa; keďže skúsenosti v prevádzke systému vývozných licencií preukázali, že udeľovanie tohto povolenia tvorí neprimeranú administratívnu prekážku, najmä ak ide o malé množstvá vyvážané zo spoločenstva; keďže je preto vhodné túto požiadavku zrušiť; keďže nariadenie (ES) č. 1439/95 stanovuje zoznam orgánov vyvážajúcich krajín, ktoré sú splnomocnené vydávať doklady o pôvode; keďže Poľsko zmenilo úrad splnomocnený na vydávanie týchto dokladov s účinnosťou od 15. novembra 1995; keďže by sa podľa toho mala zmeniť aj príloha I nariadenia; keďže opatrenia ustanovené týmto nariadením sú v súlade so stanoviskom Riadiaceho výboru pre ovčie a kozie mäso, PRIJALA TOTO NARIADENIE: Článok 1 Nariadenie (ES) č. 1439/95 sa upravuje takto: 1. Zrušuje sa článok 3. 2. Zrušuje sa článok 19 (4). 3. V prílohe I sa bod 11 nahrádza znením: "Poľsko; Polski Zwiazek Owezarski". Článok 2 Toto nariadenie nadobúda účinnosť dňom svojho uverejnenia v Úradnom vestníku Európskych spoločenstiev. Bude sa uplatňovať od 15. novembra 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. októbra 1995 Za Komisiu Franz Fischler člen Komisie [1] Ú. v. ES L 289, 7.10.1989, s. 1. [2] Ú. v. ES L 123, 3.6.1995, s. 1. [3] Ú. v. ES L 143, 27.6.1995, s. 7. [4] Ú. v. ES L 248, 14.10.1995, s. 28. --------------------------------------------------
Úradný vestník L 131 , 15/06/1995 S. 0001 - 0002



Nariadenie Rady (ES) č. 1347/95 z 9. júna 1995, ktorým sa mení a dopĺňa nariadenie (ES) č. 603/95 o spoločnej organizácii trhu so sušeným krmivom RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej články 42 a 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže nariadenie (ES) č. 603/95 [4] v článku 4 ustanovuje národné garantované množstvá (NGM) pre každý členský štát na hospodársky rok, na ktorý možno udeliť pomoc pre sušené krmivo; keďže prístup Rakúska, Fínska a Švédska si pre tieto členské štáty vyžaduje stanovenie NGM; keďže sa NGM pre ostatné členské štáty stanovili s prihliadnutím najmä na priemer ich produkcie sušeného krmiva v hospodárskych rokoch 1992/93 a 1993/94, podľa údajov Komisii dostupných v júli 1994, pre ktoré tieto štáty obdržali pomoc podľa prvého pododseku článku 5 ods. 2 nariadenia (EHS) č. 1117/78 [5]; keďže Rakúsko, Fínsko a Švédsko nemali na túto pomoc právo; keďže je potrebné, aby sa ich NGM ustanovili na základe priemeru ich produkcie sušených krmív v kalendárnych rokoch 1992 a 1993; keďže by sa nariadenie (ES) č. 603/95 preto malo zmeniť a doplniť, PRIJALA TOTO NARIADENIE: Článok 1 Článok 4 nariadenia (ES) č. 603/95 sa nahrádza takto: "Článok 4 1. Týmto sa ustanovuje maximálne garantované množstvo (MGM) na hospodársky rok vo výške 4412400 ton dehydratovaného krmiva, pre ktoré možno udeliť pomoc uvedenú v článku 3 ods. 2. 2. MGM uvedené v odseku 1 sa rozdelí medzi členské štáty takto: Národné garantované množstvo (NGM) | (v tonách) | BLEU | 8000 | Dánsko | 334000 | Nemecko | 421000 | Grécko | 32000 | Španielsko | 1224000 | Francúzsko | 1455000 | Írsko | 5000 | Taliansko | 523000 | Holandsko | 285000 | Rakúsko | 4400 | Portugalsko | 5000 | Fínsko | 3000 | Švédsko | 11000 | Spojené kráľovstvo | 102000 | 3. Týmto sa zriaďuje maximálne garantované množstvo (MGM) na hospodársky rok vo výške 443500 ton krmiva sušeného na slnku, pre ktoré možno udeliť pomoc uvedenú v článku 3 ods. 3. 4. MGM uvedené v odseku 3 sa rozdelí medzi členské štáty takto: Národné garantované množstvo (NGM) | (v tonách) | BLEU | – | Dánsko | – | Nemecko | – | Grécko | 5500 | Španielsko | 101000 | Francúzsko | 150000 | Írsko | – | Taliansko | 162000 | Holandsko | – | Rakúsko | – | Portugalsko | 25000 | Fínsko | – | Švédsko | – | Spojené kráľovstvo | –" | Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie sa bude uplatňovať od 1. apríla 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 19. júna 1995 Za Radu predseda F. Bayrou [1] Ú. v. ES C 117, 12.5.1995, s. 9. [2] Stanovisko doručené 19. mája 1995 (zatiaľ neuverejnené v úradnom vestníku). [3] Stanovisko doručené 1. júna 1995 (zatiaľ neuverejnené v úradnom vestníku). [4] Ú. v. ES L 63, 21.3.1995, s. 1. [5] Ú. v. ES L 142, 30.5.1978, s. 1. --------------------------------------------------
Úradný vestník L 156 , 07/07/1995 S. 0003 - 0004



Nariadenie Komisie ES č. 1644/95 z 29. júna 1995 ustanovujúce všeobecné colné sadzby, ktoré sa po vstupe Rakúska, Fínska a Švédska majú uplatňovať na novinový papier v kotúčoch alebo listoch spadajúci do kódov KN 48010010 a 48010090 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže, v súlade s článkom 2 Aktu o pristúpení z roku 1994, Rakúsko, Fínsko a Švédsko používajú Spoločný colný sadzobník od 1. januára 1995; keďže po odsúhlasení Radou na jej schôdzi 8. februára 1995, ktorou sa otvorili rokovania podľa článku XXIV, odsek 6, Všeobecnej dohody o clách a obchode 1994 (GATT 1994), s cieľom vyriešenia prípadov, v ktorých uplatňovanie Spoločného colného sadzobníka novými členmi vedie k modifikácii alebo zrušeniu colných koncesií predtým nimi udelených; keďže uplatnenie Spoločného colného sadzobníka novými členskými štátmi viedlo ku zníženiu niektorých dovozných ciel a zvýšeniu niektorých ďalších ciel; keďže, na základe záveru všeobecnej dohody z rokovaní medzi spoločenstvom a tretími krajinami, je vhodné uplatniť všeobecné opatrenia určené zmierniť nepriaznivý dopad na určité vývozy tretích krajín nasledujúce po rozšírení; keďže opatrenia, ktoré sa majú uplatniť, nemajú dopad na výsledky prebiehajúcich rokovaní podľa článku XXIV, odsek 6 GATT 1994, a neprejudikujú zámer spoločenstva uzatvoriť dohodu, ktorá bude brať do úvahy celkový dopad rozširovania na obchod s tretími krajinami; keďže v tomto kontexte je vhodné urýchliť redukciu cla, už predpokladanú pri novinovom papieri v kotúčoch a listoch spadajúcom do kódov KN 48010010 a 48010090, na všeobecnej báze na 0 %, PRIJALA TOTO NARIADENIE: Článok 1 Všeobecné colné sadzby na novinový papier v kotúčoch alebo listoch patriaci do kódov KN 48010010 a 48010090 sa stanovia tak, ako je uvedené v prílohe. Článok 2 Toto nariadenie nadobúda účinnosť nasledujúci deň po dni jeho uverejnenia v Úradnom vestníku Európskych spoločenstiev. Článok 3 Všeobecné colné sadzby ustanovené týmto nariadením sa budú uplatňovať, až kým Rada svojou kvalifikovanou väčšinou nerozhodne, že rokovania s Kanadou vedené podľa článku XXIV, odsek 6 GATT 1994, sa ukončili. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 29. júna 1995 Za Radu predseda J. Barrot -------------------------------------------------- PRÍLOHA kód KN | Opis | Platné všeobecné colné sadzby | 1995 | 1.1.1996 | 1.1.1997 | 1.1.1998 | 1.1.1999 | 1.1.2000 | 1.1.2001 | 1.1.2002 | 48010010 | Novinový papier v kotúčoch alebo listoch uvedený v doplnkovej poznámke 1 ku kapitole 48 | 4,5 % | 4,5 % | 4,0 % | 3,5 % | 2,5 % | 1,5 % | 0,5 % | 0,0 % | 48010090 | Novinový papier v kotúčoch alebo listoch, iný ako uvedený v doplnkovej poznámke 1 ku kapitole 48 | 6,5 % | 5,5 % | 4,5 % | --------------------------------------------------
Official Journal L 073 , 01/04/1995 P. 0066 - 0066



NARIADENIE KOMISIE (ES) č. 737/95 z 30. marca 1995 o pozastavení rybolovu grónskeho halibuta plavidlami, ktoré sa plavia pod vlajkou niektorého členského štátu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93 z 12. októbra 1993, ktorým sa ustanovuje kontrolný systém uplatniteľný na Spoločnú politiku rybného hospodárstva[1], a to najmä na článok 21 (3) tohto nariadenia, keďže nariadenie Rady (ES) č. 3377/94 z 20. decembra 1994, ktorým sa na obdobie do 31. marca 1995 plavidlám členských štátov loviacim vo výhradnej nórskej ekonomickej zóne a v rybolovnej zóne v oblasti Jan Mayen[2], prideľujú určité lovné kvóty, ustanovuje na rok 1995 kvóty na grónskeho halibuta; keďže v záujme toho, aby sa zabezpečilo dodržiavanie ustanovení vzťahujúcich sa na kvantitatívne limity výlovu rýb, na ktoré sú stanovené kvóty, je potrebné, aby Komisia určila termín, po uplynutí ktorého sa bude predpokladať, že plavidlá plaviace sa pod vlajkou určitého členského štátu vyčerpali pridelenú lovnú kvótu; keďže podľa údajov, ktoré boli Komisii oznámené, plavidlá plaviace sa pod vlajkou určitého členského štátu alebo zaregistrované v určitom členskom štáte naplnili kvótu na výlov grónskeho halibutu vo vodách oblasti ICES, časti I a II a a b (nórske vody na sever od 62° severnej šírky), ktorá im bola pridelená na rok 1995, PRIJALA TOTO NARIADENIE: Článok 1 Predpokladá sa, že plavidlá plaviace sa pod vlajkou určitého členského štátu alebo zaregistrované v určitom členskom štáte naplnili kvótu na výlov grónskeho halibutu vo vodách oblasti ICES, časti I a II a a b (nórske vody na sever od 62° severnej šírky), ktorá bola spoločenstvu pridelená na rok 1995. Po nadobudnutí účinnosti tohto nariadenia sa zakazuje lov na grónskeho halibuta vo vodách oblasti ICES, časti I a II a a b (nórske vody na sever od 62° severnej šírky) plavidlami, ktoré sa plavia pod vlajkou určitého členského štátu alebo sú v ňom zaregistrované, ako aj uchovávanie na palube, prekladanie na iné plavidlo a vyloženie takéhoto úlovku vyššie uvedených plavidiel na súš. Článok 2 Toto nariadenie nadobudne účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. marca 1995 Za Komisiu Emma BONINO členka Komisie [1] Ú. v. ES L 261, 20.10.1993, s. 1. [2] Ú. v. ES L 363, 31.12.1994, s. 122.
Úradný vestník L 025 , 01/02/1996 S. 0002 - 0002



Nariadenie Rady (ES) č. 168/96 z 29. januára 1996, ktorým sa mení a dopĺňa nariadenie (ES) č. 519/94 o spoločných pravidlách dovozu z určitých tretích krajín RADA EURÓPSKEJ ÚNIE, so zreteľom na Zmluvu o založení Európskej spoločenstva, najmä na jej článok 113, so zreteľom na návrh Komisie, keďže nariadenie Rady (ES) č. 3285/94 z 22. decembra 1994 o spoločných pravidlách dovozu, ktorým sa zrušuje nariadenie (ES) č. 518/94 [1], sa okrem iného uplatňuje na výrobky, na ktoré sa vzťahuje zmluva o ESUO, bez toho, aby boli dotknuté akékoľvek možné opatrenia na uplatňovanie dohody, ktorá sa osobitne týka výrobkov ESUO; keďže výrobky, na ktoré sa vzťahuje zmluva o ESUO, však nespadajú do vecnej pôsobnosti nariadenia Rady (ES) č. 519/94 zo 7. marca 1994 o spoločných pravidlách dovozu z určitých tretích krajín a o zrušení nariadení (EHS) č. 1765/82, 1766/82 a 3420/83 [2]; keďže v záujme konzistencie a s cieľom zamedziť správnym ťažkostiam spôsobeným nedostatkom jednotného zaobchádzania s výrobkami ESUO oproti výrobkom, na ktoré sa vzťahuje nariadenie (ES) č. 519/94, by sa pôsobnosť uvedeného nariadenia mala rozšíriť s cieľom zahrnúť výrobky, na ktoré sa vzťahuje zmluva o ESUO, a nariadenie by sa malo príslušne zmeniť a doplniť, keďže spoločné pravidlá uplatniteľné na dovoz sa taktiež uplatňujú na výrobky ESUO bez toho, aby boli dotknuté akékoľvek opatrenia vykonávajúce dohodu, ktorá sa osobitne týka týchto výrobkov; PRIJALA TOTO NARIADENIE: Článok 1 Za štvrté odôvodnenie nariadenia (ES) č. 519/94 sa vkladá toto odôvodnenie: "keďže spoločné pravidlá uplatniteľné na dovoz sa taktiež uplatňujú na výrobky ESUO bez toho, aby boli dotknuté akékoľvek opatrenia vykonávajúce dohodu, ktorá sa osobitne týka týchto výrobkov;" . Článok 2 Článok 1 ods. 1 nariadenia (ES) č. 519/94 sa nahrádza takto: "1. Toto nariadenie sa uplatňuje na dovoz výrobkov s pôvodom v tretích krajinách uvedených v prílohe I, s výnimkou textilných výrobkov, na ktoré sa vzťahuje nariadenie (ES) č. 517/94." Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 15. decembra 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. januára 1996 Za Radu predseda S. Agnelli [1] Ú. v. ES L 349, 31.12.1994, s. 53. [2] Ú. v. ES L 67, 10.3.1994, s. 89. Nariadenie naposledy zmenené a doplnené nariadením (ES) č. 839/95 (Ú. v. ES L 85, 19.4.1995, s. 9). --------------------------------------------------
Official Journal L 037 , 15/02/1996 P. 0018 - 0018



NARIADENIE KOMISIE (ES) č. 285/96 zo 14. februára 1996, ktorým sa mení a dopĺňa nariadenie (ES) č. 1162/95, ktorým sa stanovujú osobitné podrobné pravidlá pre uplatňovanie systému dovozných a vývozných licencií pre obilniny a ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami[1], naposledy zmenené a doplnené nariadením (ES) č. 1863/95[2] a najmä jeho články 16 (1) a 17 (1), keďže nariadenie Komisie (ES) č. 1162/95[3], naposledy zmenené a doplnené nariadením (ES) č. 2917/95[4] stanovuje osobitné podrobné pravidlá pre uplatňovanie systému dovozných o vývozných licencií pre obilniny a ryžu; keďže nariadenie Komisie (ES) č. 1501/95[5], naposledy zmenené a doplnené nariadením (ES) č. 95/96 [6] stanovuje - na uplatňovanie článku 16 nariadenia (EHS) č. 1766/92 - opatrenia, ktoré sa musia prijať v prípade narušenia alebo hrozby narušenia trhu spoločenstva, a najmä podmienky uplatňovania vývozných poplatkov daní; keďže - vzhľadom na nekomerčný charakter opatrení spoločenstva a národných opatrení týkajúcich sa potravinovej pomoci stanovených na základe medzinárodných dohôd alebo iných doplňujúcich programov, ako aj ostatných opatrení spoločenstva týkajúcich sa voľného dodávania - vývozy realizované za týmto účelom sú vyňaté z oblasti uplatňovania vývozného poplatku aj dane uplatniteľných pre komerčné vývozy v prípade narušenia trhu s obilninami; keďže opatrenie uvedené v článku 5 nariadenia (ES) č. 1162/95 musí byť príslušným spôsobom primerane upravené tak, že jeho uplatňovanie sa rozšíri na obilniny a obilné výrobky; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 5 nariadenia (EHS) č.1162/95 sa týmto mení a dopĺňa nasledovne: "Článok 5 Na účely druhého odseku článku 15 nariadenia Komisie (ES) č. 1501/95 (*) a článku 17 (10) nariadenia (EHS) č. 1418/76, v časti 22 vývozných licencií musí byť uvedený jeden z nasledovných záznamov: - Gravamen a la exportación no aplicable - Eksportafgift ikke anvendelig - Ausfuhrabgabe nicht anwendbar - - Export tax not applicable - Taxe l'exportation non applicable - Tassa all'esportazione non applicabile - Uitvoerbelasting niet van toepassing - Taxa de exportaço no aplicável - Vientimaksua ei sovelleta - Exportavgift icke tillämplig. (*) Ú. v. ES L 147, 30.6.1995, s. 7." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. júla 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. februára 1996 Za Komisiu Franz FISCHLER člen Komisie [1] Ú. v. ES L 181, 1.7.1992, s. 21. [2] Ú. v. ES L 179, 29.7.1995, s. 1. [3] Ú. v. ES L 117, 24.5.1995, s. 2. [4] Ú. v. ES L 305, 19.12.1995, s. 53. [5] Ú. v. ES L 147, 30.6.1995, s. 7. [6] Ú. v. ES L 18, 24.1.1996, s. -10.
Úradný vestník L 051 , 01/03/1996 S. 0031 - 0031



Nariadenie Komisie (ES) č. 376/96 z 29. februára 1996, ktoré mení a dopĺňa nariadenie (ES) č. 897/94, stanovujúce podrobné pravidlá na uplatnenie nariadenie Rady (EHS) č. 2847/93 vzhľadom na pilotné projekty týkajúce sa nepretržitého monitorovania pozície rybárskych plavidiel spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93 z 12. októbra 1993 zavádzajúce kontrolný systém uplatniteľný v Spoločnej politike rybného hospodárstva [1], naposledy zmenené a doplnené nariadením (ES) č. 2870/95 [2], najmä na jeho článok 3 ods. 4, keďže podľa rozhodnutia Rady 95/528/ES z 5. decembra 1995, ktoré mení a dopĺňa nariadenie (EHS) č. 2847/93 a rozhodnutie 89/631/EHS v súvislosti s časovými obmedzeniami na uskutočnenie určitých pilotných projektov na nepretržité monitorovanie pozície rybárskych plavidiel spoločenstva a s príspevkom spoločenstva na výdavky spôsobené ich uskutočnením [3], dátum ukončenia pilotných projektov vykonaných členskými štátmi ako aj dátum konečného rozhodnutia Rady týkajúci sa uplatnenia systému nepretržitého lokalizovania rybárskych plavidiel spoločenstva, ustanovenom v nariadení (EHS) č. 2847/93, bol odložený o šesť mesiacov; keďže je následne tiež vhodné predĺžiť na ďalších šesť mesiacov príslušné dátumy ustanovené v nariadení Komisie (ES) č. 897/94 [4]; keďže opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Nariadenie (ES) č. 897/94 sa mení a dopĺňa takto: 1. v článku 2 ods. 3 sa slová "30. jún 1995" nahrádzajú slovami "31. december 1995"; 2. v článku 7 ods. 1 sa slová "31. december 1995" nahrádzajú slovami "30. jún 1996"; 3. v článku 11 sa slová "31. august 1995" nahrádzajú slovami "29. február 1996". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. februára 1996 Za Komisiu Emma Bonino člen Komisie [1] Ú. v. ES L 261, 20.10.1993, s. 1. [2] Ú. v. ES L 301, 14.12.1995, s. 1. [3] Ú. v. ES L 301, 14.12.1995, s. 35. [4] Ú. v. ES L 104, 23.4.1994, s. 18. --------------------------------------------------